《恬澹斋》
明代·徐庸

锦绣徒适体，膏粱徒适口。荣禄岂长恃，金玉岂长守。

达人贵恬澹，恬澹乃悠久。赵君宋宗室，德义抱深厚。

为斋扁其名，乐然真可取。行之能不渝，圣贤可为友。

仁心不外此，于焉致眉寿。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。